Kiwi's knak Engelse, beklink reeks | Netwerk24
13 Junie 2021 18:10
Tom Latham en sy Kiwi-span ná hul oorwinning oor Engeland. Foto: Reuters
Die Kiwi's het Sondag op dag vier 'n teiken van 38 lopies suksesvol gejaag vir 'n oorwinning met agt paaltjies. Nieu-Seeland wen die reeks dus met 1-0 nadat die eerste toets onbeslis geëindig het.
"Dit is wonderlik om dié vertoning onder die belt te hê," sê Tom Latham, die Swartpette se instaankaptein.
"Ons was uitstaande oor die ver dae, almal wat ingekom het, het hul rolle vertolk."
Nieu-Seeland het 'n allemintige ses veranderinge aangebring ná die eerste toets in 'n poging om sleutelspelers ruskans te gee voor die eindstryd van die Wêreldtoetskampioenskap teen Indië, wat Vrydag in Southampton begin.
"Dit is fantasties vir die diepte van Nieu-Seelandse krieket. Will Young en Matt Henry het nie baie geleenthede gehad nie, maar die wyse waarop hulle na vore getree het, was puik.
"Engeland het 'n uitstekende boulaanval en ons het hulle goed gespeel. Ons het goed aangepas en die syfers op die telbord gesit."
Joe Root, Engeland se kaptein, sê sy span het ver benede sy potensiaal vertoon.
"Dit was nie ons beste week nie, was dit? Krediet aan Nieu-Seeland, hulle het deurentyd beter as ons vertoon." – Reuters